b'\n_START_ARTICLE_\nKatariina Lohiniva\n_START_PARAGRAPH_\nTuuli Katariina Lohiniva, o.s. Timonen, (s. 29. maaliskuuta 1962 Helsinki) on suomalainen n\xc3\xa4yttelij\xc3\xa4. H\xc3\xa4n on ty\xc3\xb6skennellyt vuodesta 1997 l\xc3\xa4htien Porin Teatterissa._NEWLINE_Lohiniva aloitti n\xc3\xa4yttelij\xc3\xa4nuransa Kansallisteatterin avustajana vuonna 1977. Sen j\xc3\xa4lkeen h\xc3\xa4n on esiintynyt Ylioppilasteatterissa, Kokkolan kaupunginteatterissa, Rovaniemen ja Savonlinnan teattereissa sek\xc3\xa4 J\xc3\xb6nk\xc3\xb6pingin l\xc3\xa4\xc3\xa4ninteatterissa Ruotsissa. Lis\xc3\xa4ksi h\xc3\xa4n on n\xc3\xa4ytellyt muun muassa draamasarjassa Taivas sinivalkoinen, elokuvassa Pelikaanimies ja tehnyt \xc3\xa4\xc3\xa4nirooleja nukkeanimaatiossa Turilas & J\xc3\xa4\xc3\xa4r\xc3\xa4 sek\xc3\xa4 yhdess\xc3\xa4 Urpo ja Turpo -animaatiossa._NEWLINE_Katariina Lohinivan puoliso on muusikko Seppo Tyni.'